Document ID: 31999L0094

Reference:
EUR-Lex - 31999L0094 - MT
Avviż Legali Importanti
|
31999L0094
Official Journal L 012 , 18/01/2000 P. 0016 - 0023
Id-Direttiva 1999/94/KE tal-Parlament Ewropew u tal-Kunsilltat-13 ta' Diċembru 1999relatata mad-disponibilità ta' tagħrif għall-konsumatur dwar l-ekonomija tal-karburanti u emissjonijiet tas-CO2 rigward il-marketing ta' karozzi tal-passiġġieri ġoddaIL-PARLAMENT EWROPEW U L-KUNSILL TA' L-UNJONI EWROPEA,Wara li kkunsidraw it-Trattat li jistabbilixxi l-Komunità Ekonomika Ewropea, u b'mod partikolari l-Artikolu 175(1) tiegħu,Wara li kkunsidraw il-proposta mill-Kummissjoni [1],Wara li kkunsidraw l-opinjoni tal-Kunsill Ekonomiku u Soċjali [2],Waqt li jaġixxu skond il-proċedura stabbilita fl-Artikolu 251 tat-Trattat [3],(1) Billi l-Artikolu 174 tat-Trattat jitlob utilizzazzjoni prudenti u razzjonali tar-riżorsi naturali; billi l-użu razzjonali ta' l-enerġija huwa wieħed mill-mezzi prinċipali li bih dan l-għan jista' jinkiseb u t-tniġġis ambjentali jitnaqqas;(2) Billi l-għan aħħari tal-Qafas tal-Konvenzjoni tan-NU dwar il-Bidla fil-Klima huwa li tinkiseb stabilizzazzjoni tal-konċentrazzjonijiet tal-greenhouse gas fl-atmosfera f'livell li ma jħallix interferenza antropoġenika perikoluża mas-sistema tal-klima;(3) Billi taħt il-Protokoll ta' Kyoto li jinsab mal-Qafas tal-Konvenzjoni tal-Ġnus Magħquda dwar il-Bidla fil-Klima miftiehem fil-Konferenza ta' Kyoto ta' Diċembru 1997, il-Kummissjoni kienet aċċettat li timmira li tnaqqas l-emissjonijiet tagħha matul il-perjodu mill-2008 sal-2012 dwar il-basket ta' gassijiet greenhouse bi 8 % meta mqabbla mal-livelli ta' l-1990;(4) Billi bħala rikonoxximent ta' l-importanza tal-karozzi tal-passiġġieri bħala sors ta' emissjonijiet tas-CO2, il-Kummissjoni kienet ipproponiet strateġija Komunitarja li tnaqqas l-emissjonijiet tas-CO2 mill-karozzi tal-passiġġieri u ttejjeb l-ekonomija tal-karburant; billi fil-Konklużżjonijiet tal-25 ta' Ġunju 1996 il-Kunsill laqa b' sodisfazzjon l-approċċ tal-Kummissjoni;(5) Billi t-tagħrif għandu rwol vitali fit-tħaddim tal-forzi tas-suq; billi l-provvista ta' tagħrif eżatt, relevanti u komparabbli dwar il-konsum speċifiku tal-karburant u l-emissjonijiet CO2 tal-karozzi tal-passiġġieri jista' jinfluwenza l-għażla tal-konsumatur favur dawk il-karozzi li jużaw anqas karburant u għalhekk jarmu anqas CO2, waqt li b'hekk jinkoraġġixxu lill-fabbrikanti biex jieħdu passi biex inaqqsu l-konsum tal-karburant tal-karozzi li huma jiffabbrikaw;(6) Billi l-preżenza ta' tikketti fuq karozzi wżati fil-post tal-bejgħ jista' jinfluwenza x-xerrejja ta' karozzi ġodda tal-passiġġieri favur karozzi b'konsum baxx, billi din il-karatteristika titqies meta l-karozza terġa tinbiegħ; billi huwa għalhekk xieraq, b'konnessjoni ma l-ewwel reviżjoni ta' din id-Direttiva, li jiġi kkunsidrat li jitkabbar l-iskop għall-karozzi wżati koperti bid-Direttiva tal-Kummissjoni 93/116/KE tas-17 ta' Diċembru 1993 billi tiġi adattata għall-progress tekniku d-Direttiva tal-Kunsill 80/1268/KEE relatata mal-konsum tal-karburant ta' karozzi bil-mutur [4];(7) Billi huwa għalhekk meħtieġ li tiġi żviluppata tikketta dwar l-ekonomija tal-karburant fuq il-karozzi ġodda kollha tal-passiġġieri li tiġi esibita fil-post tal-bejgħ;(8) Billi tikketta dwar l-ekonomija tal-karburant għandu jkun fiha tagħrif dwar il-konsum tal-karburant u l-emissjonijiet speċifiċi tas-CO2 li ġew stabbiliti skond l-istandards armonizzati u l-metodi stabbiliti fid-Direttiva tal-Kunsill 80/1268/KEE tas-16 ta' Diċembru 1980 li tkun relatata ma' l-emissjonijiet ta' dijossidu karboniku u mal-konsum tal-karburant tal-karozzi bil-mutur [5];(9) Billi huwa meħtieġ li tagħrif standardizzat supplimentari dwar il-konsum tal-karburant u l-emissjonijiet speċifiċi tas-CO2 tal-verżjonijiet kollha fis-suq tal-karozzi ġodda jkun disponibbli f'forma adattata kemm fil-post tal-bejgħ kif ukoll mill-korp nominat f'kull Stat Membru; billi dak it-tagħrif jista' jkun utli għall-konsumaturi biex jiffurmaw id-deċiżjoni tagħhom ta' xiri qabel ma jidħlu fix-showrooom jew li jagħżlu li ma jużawx is-servizzi ta' bejjiegħ jew li ma jżurux showroom meta jixtru karozza ġdida;(10) Billi huwa importanti li klijenti potenzjali jkunu konxji, fil-post tal-bejgħ, tal-mudelli tal-karozzi tal-passiġġieri l-aktar effiċjenti fil-karburant disponibbli f'dak il-post tal-bejgħ;(11) Billi l-letteratura promozzjonali, u kif xieraq, il-materjal promozzjonali l-ieħor kollu, użat fil-marketing ta' karozzi ġodda tal-passiġġieri, għandu jkun fih id-data relevanti dwar il-konsum tal-karburant u l-emissjonijiet tas-CO2 għall-mudelli tal-karozzi tal-passiġġieri li dwarhom jittratta,ADOTTAW DIN ID-DIRETTIVA:Artikolu 1Billi l-għan ta' din id-Direttiva huwa li jiżgura li t-tagħrif relatat ma' l-ekonomija tal-karburant u l-emissjonijiet tas-CO2 ta' karozzi ġodda tal-passiġġieri offruti għall-bejgħ jew għall-kiri fil-Komunità jitqiegħed għad-dispożizzjoni tal-konsumaturi biex jippermetti lill-konsumaturi biex jagħmlu għażla informata.Artikolu 2Għall-finijiet ta' din id-Direttiva:1. "karozza tal-passiġġieri" tfisser kull karozza bil-mutur tal-kategorija M1, kif definita fl-Anness II li jinsab mad-Direttiva 70/156/KEE [6] u li taqa' fl-ambitu tad-Direttiva 80/1268/KEE. Din ma tinkludix karozzi li jaqgħu taħt l-ambitu tad-Direttiva 92/61/KEE [7] u karozzi b'għan speċjali kif definiti fit-tieni inċiż ta' l-Artikolu 4(1)(a) tad-Direttiva 70/156/KEE;2. "karozza ġdida tal-passiġġieri" tfisser kull karozza tal-passiġġieri li ma tkunx inbiegħet qabel lil persuna li tkun xtratha bi skop ieħor ħlief dak li tbiegħha jew tikkunsinnaha;3. "ċertifikat tal-konformità" tfisser iċ-ċertifikat imsemmi fl-Artikolu 6 tad-Direttiva 70/156/KEE;4. "post tal-bejgħ" tfisser post, bħal showroom tal-karozzi jew roqgħa art miftuħa fejn karozzi ġodda tal-passiġġieri jintwerew jew jiġu offruti għall-bejgħ jew għall-kiri lil klijenti prospettivi. Fieri kummerċjali fejn karozzi ġodda tal-passiġġieri jiġu ppreżentati quddiem il-pubbliku huma inklużi f'din it-tifsira;5. "konsum uffiċjali tal-karburant" tfisser konsum tal-karburant tat-tip approvat mill-awtorità li tapprova skond id-dispożizzjonijiet tad-Direttiva 80/1268/KEE u msemmija fl-Anness VIII li jinsab mad-Direttiva 70/156/KEE u mehmuż maċ-ċertifikat KE ta' l-approvazzjoni tat-tip tal-karozza jew fiċ-ċertifikat tal-konformità. Meta diversi varjanti u/jew verżjonijiet ikunu raggruppati taħt mudell wieħed, il-valur li għandu jingħata lill-konsum tal-karburant ta' dak il-mudell għandu jkun ibbażat fuq il-varjant u/jew il-verżjoni bl-ogħla konsum uffiċjali f'dak il-grupp;6. "emissjonijiet uffiċjali speċifiċi tas-CO2" għal karozza tal-passiġġieri partikolari tfisser dawk imkejjla skond id-dispożizzjonijiet tad-Direttiva 80/1268/KEE u msemmija fl-Anness VIII li jinsab mad-Direttiva 70/156/KEE u mehmuża maċ-ċertifikat KE ta' l-approvazzjoni tat-tip tal-karozza jew fiċ-ċertifikat tal-konformità. Meta diversi varjanti u/jew verżjonijiet ikunu raggruppati taħt mudell wieħed, il-valuri li għandhom jingħataw għas-CO2 ta' dak il-mudell għandu jkun ibbażat fuq il-varjant u/jew il-verżjoni bl-ogħla emissjonijiet uffiċjali tas-CO2 f'dak il-grupp;7. "tikketta dwar l-ekonomija tal-karburant" tfisser tikketta li jkun fiha tagħrif għall-konsumatur dwar il-konsum uffiċjali tal-karburant u l-emissjonijiet uffiċjali speċifiċi tas-CO2 tal-karozza li magħha t-tikketta tkun imwaħħla;8. "gwida ta' l-ekonomija dwar il-konsum" tfisser kompilazzjoni ta' data uffiċjali dwar il-konsum tal-karburant u dwar l-emissjonijiet uffiċjali speċifiċi tas-CO2 għal kull mudell disponibbli fis-suq tal-karozzi ġodda;9. "letteratura promozzjonali" tfisser il-materjal kollu stampat użat fil-marketing, fir-reklamar u fil-promozzjoni ta' karozzi lill-pubbliku in ġenerali. Din tinkludi, bħala minimu, manwali tekniċi, fuljetti , reklami fil-gazzetti, rivisti, stampa kummerċjali u kartelluns;10. "għamla" tfisser l-isem kummerċjali mogħti mill-fabbrikant u huwa dik li jidher fuq iċ-ċertifikat tal-konformità u d-dokumenti ta' l-approvazzjoni tat-tip;11. "mudell" tfisser id-deskrizzjoni kummerċjali ta' l-għamla, tat-tip, u, fejn ikun il-każ u jkun xieraq il-varjant u l-verżjoni tal-karozza tal-passiġġieri;12. "tip", "varjant" u "verżjoni" ifissru d-diversi vetturi ta' għamla partikolari li jiġu ddikjarati mill-fabbrikant, kif deskritti fl-Anness II. B li jinsab mad-Direttiva 70/156/KEE, u unikament indentifikati mill-karattri alfanumeriċi skond il-verżjoni, it-tip u l-varjant.Artikolu 3L-Istati Membri għandhom jiżguraw li tikketta dwar l-ekonomija tal-karburant u l-emissjonijiet tas-CO2, li tkun skond il-ħtiġiet deskritti fl-Anness I, tkun imwaħħla jew esibita, b'mod li tkun tidher, ħdejn kull mudell ġdid ta' karozza tal-passiġġieri fil-post tal-bejgħ.Artikolu 4Mingħajr preġudizzju għat-twaqqif mill-Kummissjoni ta' gwida fuq l-Internet fuq livell Komunitarju, l-Istati Membri għandhom jiżguraw li tinħoloq gwida dwar l-ekonomija tal-karburant u l-emissjonijiet tas-CO2 b'konsultazzjoni mal-fabbrikanti almenu fuq bażi ta' kull sena skond il-ħtiġiet ta'l-Anness II. Il-gwida għandha tkun tista' tinġarr, tkun ċkejkna fid-daqs u tkun tista tinkiseb mingħajr ħlas għall-konsumaturi meta tintalab kemm fil-post tal-bejgħ kif ukoll mingħand korp nominat f'kull Stat Membru.L-awtorità jew awtoritajiet imsemmija fl-Artikolu 8 jistgħu jikkooperaw fit-tħejjija tal-gwida.Artikolu 5L-Istati Membri għandhom jiżguraw li, għal kull għamla ta' karozza, kartellun (jew inkella, kartellun) tiġi esibita flimkien ma' lista bid-data tal-konsum uffiċjali tal-karburant u bid-data uffiċjali dwar l-emissjonijiet speċifiċi tas-CO2 tal-mudelli ġodda kollha tal-karozzi tal-passiġġieri esibiti jew offruti għall-bejgħ jew għall-kiri ġo jew permezz ta' dak il-post tal-bejgħ. Dan it-tagħrif għandu jintwera f'post promineneti u skond il-format fl-Anness III.Artikolu 6L-Istati Membri għandhom jiżguraw li l-letteratura promozzjonali kollha jkun fiha d-data uffiċjali dwar il-konsum tal-karburant u dik uffiċjali speċifika dwar l-emissjonijiet tas-CO2 tal-mudelli tal-karozzi tal-passiġġieri li għalihom din tirreferi skond il-ħtiġiet ta' l-Anness IV.L-Istati Membri għandhom, fejn xieraq, jipprovdu materjal promozzjonali barra minn dak tal-letteratura promozzjonali msemmija hawn fuq li jindika d-d ata uffiċjali dwar l-emissjoni tas-CO2 d-data uffiċjali dwar il-konsum tal-karburant tal-mudell speċifiku tal-karozza li għalih jirreferi.Artikolu 7L-Istati Membri għandhom jiżguraw li l-presenza ta' tikketti, gwidi, kartelluni u letteratura promozzjonali u materjal imsemmi fl-Artikoli 3, 4, 5 u 6 ta' marki oħra, simboli jew iskrizzjonijiet relatati mal-konsum tal-karburant jew ma' l-emissjonijiet tas-CO2 li ma jikkonformawx mal-ħtiġiet ta' din id-Direttiva huma pprojbiti, jekk il-wiri tagħhom ikun jista joħloq konfużjoni mal-konsumaturi prospettivi ta' karozzi ġodda tal-passiġġieri.Artikolu 8L-Istati Membri għandhom jinfurmaw lill-Kummissjoni dwar l-awtorità jew l-awtoritajiet kompetenti responsabbli għall-implimentazzjoni u l-funzjonament ta' l-iskema tat-tagħrif għall-konsumatur deskritta f'din id-Direttiva.Artikolu 9Kwalunkwe emendi li jkunu meħtieġa biex jiġu adattati l-Annessi li jinsabu ma' din id-Direttiva għandhom jiġu adottati mill-Kummissjoni skond il-proċedura stabbilita fl-Artikolu 10 u wara konsultazzjonijiet ma' organizzazzjonijiet tal-konsumatur u partijiet oħra nteressati.Biex jiġi megħjun dan il-proċess ta' adattazzjoni kull Stat Membru għandu jibgħat lill-Kummissjoni sal-31 ta' Diċembru 2003, rapport dwar l-effettività tad-dispożizzjonijiet ta' din id-Direttiva, li jkopri l-perjodu mit-18 ta' Jannar 2001 sal-31 ta' Diċembru 2002. Il-format ta' dan ir-rapport għandu jiġi stabbilit skond il-proċedura stabbilita fl-Artikolu 10 mhux aktar tard mit-18 ta' Jannar 2001.Barra minn hekk, il-Kummissjoni għandha, skond il-proċedura stabbilita fl-Artikolu 10, tieħu miżuri mmirati lejn:(a) speċifikazzjoni akbar tat-tikketta msemmija fl-Artikolu 3 billi temenda l-Anness I;(b) speċifikazzjoni akbar fil-ħtiġiet li jikkonċernaw il-gwida msemmija fl-Artikolu 4 bil-għan li jiġu klassifikati mudelli ġodda ta' karozzi biex b'hekk ikun jista' jsir elenku tal-mudelli skond l-emissjonijiet tas-CO2 u l-konsum tal-karburant fi klassijiet speċifikati, inkluża klassi għal elenku tal-mudelli tal-karozzi ġodda l-aktar effiċjenti fil-konsum tal-karburant;(ċ) it-twaqqif ta' rakkomandazzjonijiet biex tiġi ffaċilitata l-applikazzjoni tal-prinċipji tad-dispożizzjonijiet dwar il-letteratura promozzjonali msemmija fl-ewwel paragrafu ta' l-Artikolu 6 lil medja u materjali oħra.Artikolu 10KumitatIl-Kummissjoni għandha tkum megħjuna minn kumitat kompost mir-rappreżentanti ta' l-Istati Membri u presedut minn rappreżentant tal-Kummissjoni.Ir-rappreżentant tal-Kummissjoni għandu jibgħat lill-kumitat abbozz tal-miżuri li għandhom jittieħdu. Il-kumitat għandu jagħti l-opinjoni tiegħu dwar dak l-abbozz, fi żmien li l-President jista' jistipula skond l-urġenza tal-każ. L-opinjoni għandha tingħata mill-maġġoranza stabbilita fl-Artikolu 205 tat-Trattat fil-każ ta' deċiżjonijiet li l-Kunsill ikun meħtieġ li jadotta fuq proposta mill-Kummissjoni. Il-voti tar-rappreżentanti ta' l-Istati Membri fil-Kumitat għandhom ikunu peżati bil-mod stabbilit f'dak l-Artikolu. Il-president m'għandux jivvota.Il-Kummissjoni għandha tadotta l-miżuri maħsuba jekk ikunu skond l-opinjoni tal-kumitat.Jekk il-miżuri maħsuba ma jkunux skond l-opinjoni tal-kumitat, jew jekk ebda opinjoni ma tingħata, il-Kummissjoni għandha, mingħajr dewmien, tibgħat lill-Kunsill proposta relatata mal-miżuri li għandhom jittieħdu. Il-Kunsill għandu jaġixxi b'maġġoranza kwalifikata.Jekk wara li jiskadi l-perjodu ta' tliet xhur mid-data tar-referenza lill-Kunsill, il-Kunsill ma jkunx aġixxa, il-miżuri proposti għandhom jiġu adottati mill-Kummissjoni.Artikolu 11L-Istati Membri għandhom jistabbilixxu l-pieni applikabbli għall-ksur tad-dispożizzjonijiet nazzjonali adottati bis-saħħa ta' din id-Direttiva. Il-pieni għandhom ikunu effettivi, proporzjonati u disswasivi.Artikolu 121. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa għall-konformità ma' din id-Direttiva sat-18 ta' Jannar 2001. Dawn għandhom minnufih javżaw b'dan lill-Kummissjoni.Fejn l-Istati Membri jadottaw dawn id-dispożizzjonijiet, dawn għandu jkun fihom referenza għal din id-Direttiva jew għandu jkun hemm magħhom dik ir-referenza fl-okkażjoni tal-pubblikazzjoni uffiċjali tagħhom. Il-proċedura għal dik ir-referenza għandha tiġi adottata mill-Istati Membri.2. L-Istati Membri għandhom jikkomunikaw lill-Kummissjoni t-testi tad-dispożizzjonijiet prinċipali tal-liġi nazzjonali li jadottaw fil-kamp kopert minn din id-Direttiva.Artikolu 13Din id-Direttiva għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali tal-Komunitajiet Ewropej.Artikolu 14Din id-Direttiva qed tiġi indirizzata lill-Istati Membri.Magħmula fi Brussel, fit-13 ta' Diċembru 1999.Għall-Parlament EwropewIl-PresidentN. FontaineGħall-KunsillIl-PresidentS. Hassi[1] ĠU C 305, tat-3.10.1998, p. 2 uĠU C 83, tal-25.3.1999, p. 1.[2] ĠU C 40, tal-15.2.1999, p. 45.[3] L-Opinjoni tal-Parlament Ewropew tas-17 ta' Diċembru 1998 (ĠU C 98, tad-9.4.1999, p. 252), il-Pożizzjoni Komuni tal-Kunsill tal-23 ta' Frar 1999 (ĠU C 123, ta' l-4.5.1999, p. 1), u d-Deċiżjoni tal-Parlament Ewropew tal-4 ta' Novembru 1999 (għadhom mhux ippubblikati fil-Ġurnal Uffiċjali).[4] ĠU L 329, tat-30.12.1993, p. 39.[5] ĠU L 375, tal-31.12.1980, p. 36. Id-Direttiva kif l-aħħar emendata bid-Direttiva tal-Kummissjoni 93/116/KE.[6] Id-Direttiva tal-Kunsill 70/156/KEE tas-6 ta' Frar 1970 dwar l-approssimazzjoni tal-liġijiet ta' l-Istati Membri li jirrelataw ma' l-approvazzjoni tat-tip ta' karozzi bil-mutur u l-karrijiet tagħhom (ĠU L 42, tat-23.2.1970, p. 1). Id-Direttiva kif l-aħħar emendata mill-Parlament Ewropew u d-Direttiva tal-Kunsill 98/91/KE (ĠU L 11, tas-16.1.1999, p. 25).[7] Id-Direttiva tal-Kunsill 92/61/KEE tat-30 ta' Ġunju 1992 relatata ma' l-approvazzjoni tat-tip ta' karozzi bil-mutur b'żewġ roti jew tlieta (ĠU L 225, ta' l-10.8.1992, p. 72). Id-Direttiva kif emendata bl-Att ta' l-Adeżjoni tal-1994.--------------------------------------------------L-ANNESS IDESKRIZZJONI TAT-TIKKETTA DWAR L-EKONOMIJA TAL-KARBURANT U L-EMISSJONIJIET TAS-CO2L-Istati Membri għandhom jiżguraw, bħala minimu, li t-tikketti kollha ta' l-ekonomija tal-karburant fit-territorju tagħhom:1. ikunu jikkonformaw mal-format standardizzat li jippermetti aktar għarfien mill-konsumaturi;2. ikunu ta' daqs ta' 297 mm × 210 mm (A4);3. ikun fihom referenza għall-mudell u t-tip tal-karburant tal-karozza tal-passiġġieri li magħha jitwaħħlu;4. ikun fihom il-valur numeriku tal-konsum uffiċjali tal-karbuarnt u l-emissjonijiet uffiċjali speċifiċi tas-CO2. Il-valur tal-konsum uffiċjali tal-karburant jiġi espress jew f'litri kull 100 kilometru (l/100 km), jew bħala kombinazzjoni xierqa ta' dawn u jiġi kkwotat sa post deċimali wieħed. L-emissjonijiet uffiċjali speċifiċi tas-CO2 jiġu kkwotati sa l-eqreb numru sħiħ fi grammi kull kilometru (g/km).Dawn il-valuri jistgħu jiġi espressi f'diversi unitajiet (galluni u mili) sal-limitu kompatibbli mad-dispożizzjonijiet tad-Direttiva 80/181/KEE [1]).5. ikun fihom it-test li ġej dwar id-disponibilità tal-gwida dwar il-konsum tal-karburant u l-emissjonijiet CO2:"Gwida dwar l-ekonomija tal-karburant u l-emissjonijiet CO2 li jkun fiha tagħrif dwar il-mudelli tal-karozzi ġodda kollha tal-passiġġieri, tkun disponibbli fil-post tal-bejgħ mingħajr ebda ħlas"6. ikun fihom it-test li ġej:"B'żieda ma’ l-effiċjenza ta' karozza rigward il-karburant, l-andament waqt is-sewqan kif ukoll karatteristiċi oħra mhux tekniċi għandhom sehem importanti biex jiġi stabbilit il-konsum tal-karburant u l-emissjonijiet tas-CO2 ta' karozza. Is-CO2 huwa l-gass greenhouse prinċipali responsabbli għat-tisħin globali"[1] Id-Direttiva tal-Kunsill 80/181/KEE ta' l-20 ta' Diċembru 1979 dwar l-approssimazzjoni tal-liġijiet ta' l-Istati Membri relatati ma' l-unitajiet tal-kejl u r-revoka tad-Direttiva 71/354/KEE (ĠU L 39, tal-15.2.1980, p. 40). Id-Direttiva kif l-aħħar emendata bid-Direttiva 89/617/KEE (ĠU L 357, tas-7.12.1989, p. 28).--------------------------------------------------L-ANNESS IIDESKRIZZJONI TAL-GWIDA DWAR L-EKONOMIJA TAL-KARBURANT U L-EMISSJONIJIET CO2L-Istati Membri għandhom jiżguraw li l-gwida dwar l-ekonomija tal-karburant u l-emissjonijiet CO2, ikun fiha, bħala minimu, it-tagħrif li ġej:1. elenku tal-mudelli tal-karozzi ġodda kollha tal-passiġġieri disponibbli għall-bejgħ fl-Istati Membri fuq bażi ta' kull sena, raggruppati skond l-għamla f'ordni alfabetiku. Jekk f'xi Stat Membru l-gwida tiġi aġġornata aktar minn darba fis-sena, allura l-gwida għandu jkun fiha elenku tal-mudelli tal-karozzi ġodda kollha tal-passiġġieri disponibbli fid-data tal-pubblikazzjoni ta' dan l-aġġornament;2. għal kull mudell li jidher fil-gwida, it-tip tal-karburant, il-valur numeriku tal-konsum uffiċjali tal-karburant u l-emissjonijiet uffiċjali speċifiċi tas-CO2. Il-valur tal-konsum uffiċjali tal-karburant jiġi espress jew f'litri kull 100 kilometru (l/100 km), jew bħala kombinazzjoni xierqa ta' dawn, u tiġi kkwotata sa post deċimali wieħed. L-emissjonijiet uffiċjali speċifiċi tas-CO2 jiġu kkwotati sa l-eqreb numru sħiħ fi grammi kull kilometru (g/km).Dawn il-valuri jistgħu jiġu espressi f'diversi unitajiet (galluni u mili) sal-limitu kompatibbli mad-dispożizzjonijiet tad-Direttiva 80/181/KEE;3. elenku prominenti ta' l-10 mudelli ta' karozzi ġodda tal-passiġġieri l-aktar effiċjenti fil-konsum tal-karburant klassifikati skond l-ordni ta' kemm jiżdiedu l-emissjonijiet speċifiċi tas-CO2 għal kull tip tal-karburant. L-elenku għandu jkun fih il-mudell, il-valur numeriku tal-konsum uffiċjali tal-karburant u l-emissjonijiet uffiċjali speċifiċi tas-CO2.4. parir lis-sewwieqa li l-użu sewwa u l-manutenzjoni regolari tal-vettura u l-imġieba waqt is-sewqan, bħal li wieħed jevita sewqan aggressiv, isuq b'veloċità aktar baxxa, jantiċipa l-ibbrejkjar, jonfoħ it-tyres sew, inaqqas il-perjodi ta' l-idling, ma jġorrx piż eċċessiv, dawn kollha jtejbu l-konsum tal-karburant u jnaqqsu l-emissjonijiet tas-CO2 tal-karozza tal-passiġġieri tagħhom;5. spjegazzjoni dwar l-effetti ta' l-emissjonijiet tal-gass greenhouse, it-tibdil prospettiv tal-klima u r-relevanza ta' karozzi bil-mutur kif ukoll referenza għad-diversi għażliet tal-karburant disponibbli għall-konsumatur u l-implikazzjonijiet ambjentali tagħhom ibbażati fuq l-aħħar evidenza xjentifika u l-ħtiġiet leġislattivi;6. referenza għall-miri Komunitarji għall-medja ta' l-emissjonijiet tas-CO2 minn karozzi tal-passiġġieri ġodda u d-data li fiha dawn il-miri għandhom jintlaħqu;7. referenza għall-gwida tal-Kummissjoni dwar l-ekonomija tal-karburant u emissjonijiet tas-CO2 fuq l-Internet, meta dawn ikunu disponibbli.--------------------------------------------------L-ANNESS IIIDESKRIZZJONI TAL-KARTELLUNLI GĦANDU JIĠI ESPOST FIL-POST TAL-BEJGĦL-Istati Membri għandhom jiżguraw li l-kartellun/ijilħaq/qu, bħala minimu, il-ħtiġiet li ġejjin:1. il-kartellun għandu jkun ta' daqs minimu ta' 70 cm × 50 cm;2. it-tagħrif fuq il-kartellun għandu jkun faċli biex jinqara;3. il-mudelli tal-karozzi tal-passiġġieri jkunu raggruppati u elenkati separatament skond it-tip tal-karburant (p.eż. petrol jew diesel). Għal kull tip ta' karburant, il-mudelli jiġu klassifikati f'ordni skond ma kemm jiżdiedu l-emissjonijiet tas-CO2, bil-mudell bl-anqas konsum tal-karburant imqiegħed l-ewwel fil-lista;4. għal kull mudell ta' karozza tal-passiġġieri li jidher fil-lista, l-għamla, il-valur numeriku tal-konsum uffiċjali tal-karburant u l-emissjonijiet uffiċjali speċifiċi tas-CO2. Il-valur tal-konsum uffiċjali tal-karburant jiġi espress jew f'litri kull 100 kilometru (l/100 km), kilometri kull litru (km/l), jew premezz ta' taħlita xierqa ta' dawn, u jiġi kkwotat sa post deċimali wieħed. L-emissjonijiet uffiċjali speċifiċi tas-CO2 jiġu kkwotati sa l-eqreb numru sħiħ fi grammi kull kilometru (g/km).Dawn il-valuri jistgħu jiġi espressi f'diversi unitajiet (galluni u mili) sal-limitu kompatibbli mad-dispożizzjonijiet tad-Direttiva 80/181/KEE.Suġġeriment għal format jidher hawn taħt:+++++ TIFF +++++5. il-kartellunikun fih it-test li ġej fir-rigward tad-disponibilità tal-gwida dwar il-konsum tal-karburant u l-emissjonijiet tas-CO2:"Gwida dwar l-ekonomija tal-karburant u l-emissjonijiet CO2 li fiha tagħrif dwar il-mudelli tal-karozzi ġodda kollha tal-passiġġieri tista' tinkiseb mill-post tal-bejgħ mingħajr ebda ħlas"6. il-kartellunikun fih it-test li ġej:"B'żieda ma' l-effiċjenza fejn jidħol il-karburant tal-karozza, l-imġieba waqt is-sewqan kif ukoll xi karatteristiċi oħra mhux tekniċi għandhom sehem biex jistabbilixxu l-konsum tal-karburant u l-emissjonijiet tas-CO2 ta' karozza. Is-CO2 huwa l-gass greenhouse prinċipali responsabbli għat-tisħin globali"7. il-kartellun għandu jkun aġġornat kompletament talanqas darba kull sitt xhur. Bejn iż-żewġ aġġornamenti, karozzi ġodda għandhom jiżdiedu fl-aħħar tal-lista.--------------------------------------------------L-ANNESS IVIL-PROVVISTA TA' DATA DWAR IL-KONSUM TAL-KARBURANT U L-EMISSJONIJIET TAS-CO2 FIL-LETTERATURA PROMOZZJONALIL-Istati Membri għandhom jiżguraw li l-letteratura promozzjonali kollha jkun fiha l-konsum uffiċjali tal-karburant u tagħrif dwar l-emissjonijiet speċifiċi uffiċjali tas-CO2 tal-vetturi li għalihom tkun tirreferi. Dan it-tagħrif għandu, bħala minimu, jilħaq il-ħtiġiet li ġejjin:1. ikun faċli biex jinqara u mhux anqas prominenti mill-parti prinċipali tat-tagħrif provdut fil-letteratura promozzjonali;2. ikun faċli biex jiftiehem anke b'ħarsa superfiċjali;3. id-data uffiċjali dwar il-konsum tal-karburant għandha tiġi provduta għall-mudelli differenti tal-karozzi kollha koperti mill-materjal promozzjonali. Jekk aktar minn mudell wieħed jiġi speċifikat allura jew id-data uffiċjali tal-konsum tal-karburant għall-mudelli kollha speċifikati jiġi inkluż jew il-qabża bejn l-agħar u l-aħjar konsum tal-karburant tiġi ddikjarata. Il-konsum tal-karburant jiġi espress jew f'litri kull 100 kilometru (l/100 km), kilometri kull litru (km/l), jew bħala taħlita xierqa ta' dawn. Id-data numerika kollha tiġi kkwotata sa post deċimali wieħed.Dawn il-valuri jistgħu jiġu espressi f'diversi unitajiet (galluni u mili) sal-limitu kompatibbli mad-dispożizzjonijiet tad-Direttiva 80/181/KEE.Jekk il-letteratura promozzjonali jkun fiha biss referenza għall-għamla, u mhux għal xi mudell partikolari, allura d-data tal-konsum tal-karburant mhux meħtieġ li tiġi provduta.--------------------------------------------------

Summary:
Tagħrif dwar il-konsum tal-karburanti u emissjonijiet tas-CO2 ta’ karozzi ġodda
Tagħrif dwar il-konsum tal-karburanti u emissjonijiet tas-CO2 ta’ karozzi ġodda
 
SOMMARJU TA’:
Id-Direttiva 1999/94/KE — id-disponibilità ta’ tagħrif għall-konsumatur dwar l-ekonomija tal-karburanti u emissjonijiet tas-CO2 rigward il-marketing ta’ karozzi tal-passiġġieri ġodda
X’INHU L-GĦAN TAD-DIRETTIVA?
Biex tgħin lill-konsumaturi jagħżlu vetturi b’konsum baxx ta’ kurburant, id-direttiva tirrikjedi lin-negozjanti ta’ karozzi tal-passiġġieri ġodda jipprovdu lil xerrejja potenzjali b’tagħrif utli dwar il-konsum tal-karburant ta’ dawn il-karozzi tal-passiġġieri ġodda u l-emissjonijiet tas-CO2 tagħhom. Dan it-tagħrif irid jintwera fuq it-tikketta tal-karozza, fuq powsters u materjal promozzjonali ieħor, u fi gwidi speċifiċi.
PUNTI EWLENIN
L-għan ta’ din id-direttiva huwa li jiżgura li t-tagħrif relatat mal-ekonomija tal-karburanti u emissjonijiet tas-CO2 ta’ karozzi tal-passiġġieri ġodda offruti għall-bejgħ jew għall-kiri fl-UE jitqiegħed għad-dispożizzjoni tal-konsumaturi. Dan it-tagħrif għall-konsumatur huwa kkomunikat permezz ta’ 4 metodi differenti:tinhemeż tikketta tal-konsum tal-karburant u tal-emissjonijiet tas-CO2 mal-vettura;  tiġi prodotta gwida tal-konsum tal-karburant u tal-emissjonijiet tas-CO2;  jintwerew powsters fix-showrooms tal-karozzi;  tiġi inkluża data dwar il-konsum tal-karburant u tal-emissjonijiet tas-CO2 f’materjal promozzjonali.  Tikketta dwar l-ekonomija tal-karburanti
Tikketta dwar l-ekonomija tal-karburanti trid tinhemeż mal-windscreen tal-karozzi tal-passiġġieri l-ġodda kollha fil-post tal-bejgħ. Din it-tikketta trid tkun viżibbli b’mod ċar u trid tilħaq ċerti rekwiżiti stabbiliti fl-Anness I. B’mod partikolari, irid ikollha fuqha stima tal-konsum tal-karburant, espressa f’litri kull 100 kilometru jew f’kilometri kull litru (jew f’mili kull gallun) u tal-emissjonijiet tas-CO2.
Gwida dwar l-ekonomija tal-karburanti
Gwida dwar l-ekonomija tal-karburanti trid tkun prodotta fuq livell nazzjonali tal-inqas darba fis-sena. Din trid tistabbilixxi t-tagħrif kollu speċifikat fl-Anness II, inkluża lista tal-10 mudelli ta’ karozzi ġodda l-aktar effiċjenti fil-konsum tal-karburant f’termini ta’ emissjonijiet tas-CO2 tagħhom skont it-tip ta’ karburant. Din il-gwida trid tkun kumpatta, portabbli u mingħajr ħlas. Il-konsumaturi jeħtiġilhom ikunu jistgħu jiksbuha kemm mill-post tal-bejgħ tan-negozjant kif ukoll minn korp nominat f’kull pajjiż tal-UE.
Data dwar il-konsum tal-karburanti
Għal kull għamla għall-bejgħ, in-negozjant jeħtieġlu juri fuq powsters jew f’forma oħra (inklużi kartelluni elettroniċi) lista tad-data dwar il-konsum tal-karburanti tal-mudelli kollha. Din id-data jenħtieġ li tinqasam skont it-tip ta’ karburant u kklassifikata skont l-ordni tal-effiċjenza tal-karburant kif indikat mil-livelli tal-emissjonijiet tas-CO2.
Materjal promozzjonali (reklami f’gazzetti, powsters u fuljetti) użat fil-marketing ta’ karozzi ġodda jrid ikollu d-data dwar il-konsum tal-karburanti u emissjonijiet tas-CO2.
Kwalunkwe mmarkar relatat mal-konsum tal-karburanti li ma jikkonformax mar-regoli t’hawn fuq u li jista’ jikkawża konfużjoni huwa pprojbit.
Segwitu u monitoraġġ
Il-pajjiżi tal-UE jeħtiġilhom jinfurmaw lill-Kummissjoni Ewropea  tal-korp jew tal-korpi responsabbli mill-implimentazzjoni u l-funzjonament tal-iskema tat-tagħrif għall-konsumatur.
Ir-rakkomandazzjoni tal-Kummissjoni u l-proċedura ġdida tat-test regolatorju
F’Mejju 2017, il-Kummissjoni adottat rakkomandazzjoni dwar l-użu tal-valuri tal-konsum tal-karburanti u emissjonijiet tas-CO2 tat-tip approvat u mkejla skont il-proċedura ta’ ttestjar armonizzata fuq livell dinji għall-vetturi ħfief (WLTP) il-ġdida. Dan irid isir meta jagħmlu disponibbli t-tagħrif għall-konsumaturi sabiex jiżguraw li jkollhom aċċess għal aktar valuri rappreżentattivi bbażati fuq id-WLTP mill-aktar fis possibbli, sabiex jevitaw distorsjoni tas-suq u jappoġġjaw implimentazzjoni bla xkiel u armonizzata fl-UE. Il-Kummissjoni tagħmel numru ta’ rakkomandazzjonijiet għall-pajjiżi tal-UE, fosthom li jiżguraw dan li ġej:Il-valuri l-ġodda taċ-Ċiklu Ġdid tas-Sewqan Ewropew (NEDC) irreġistrati fiċ-ċertifikati ta’ konformità ta’ karozzi rreġistrati ġodda jintużaw biex jikkomunikaw il-konsum uffiċjali tal-karburanti u emissjonijiet speċifiċi tas-CO2 lill-konsumaturi sal-31 ta’ Diċembru 2018. Wara din id-data, il-vetturi l-ġodda kollha mqiegħda fis-suq se jiġu ttestjati u approvati għat-tip skont id-WLTP, li tipprovdi kundizzjonijiet aktar stretti tat-test u valuri aktar realistiċi tal-konsum tal-karburanti u emissjonijiet tas-CO2.  Il-valuri tal-konsum tal-karburanti u emissjonijiet tas-CO2 tad-WLTP jenħtieġ li jintużaw biss għall-finijiet ta’ tagħrif dwar il-konsumatur mill-1 ta’ Jannar 2019.  Materjal promozzjonali li huwa ddistribwit permezz ta’ mezzi elettroniċi u li jippermetti lill-konsumaturi jikkonfiguraw vettura speċifika, bħall-konfigurazzjonijiet online tal-karozza, irid juri b’mod ċar kif tagħmir speċifiku differenti u extras fakultattivi jaffettwaw il-valuri tal-konsum tal-karburanti u emissjonijiet tas-CO2 li huma approvati għat-tip u mkejla skont id-WLTP.  Qabel jieħdu deċiżjoni dwar ix-xiri ta’ karozza, il-konsumaturi jeħtiġilhom ikunu infurmati dwar it-tibdiliet fil-konsum tal-karburant u l-emissjonijiet tas-CO 2 li jirriżultaw mill-introduzzjoni tal-WLTP, kif ukoll dwar l-implikazzjonijiet li dawk it-tibdiliet jista’ jkollhom fiż-żmien tar-reġistrazzjoni (eż. fuq it-tassazzjoni tal-karozza).  Il-valuri uffiċjali tal-konsum tal-karburanti u emissjonijiet speċifiċi tas-CO2 iridu jinkludu tal-inqas il-valuri “kkombinati”* mkejla skont il-proċedura rilevanti tat-test.  Kampanji ta’ tagħrif xierqa huma mnedija biex jispjegaw lill-konsumaturi l-introduzzjoni tad-WLTP, u l-implikazzjonjiet tagħha għall-valuri tal-konsum tal-karburanti u emissjonijiet tas-CO2, b’mod partikolari ż-żieda f’dawk il-valuri meta mqabbla ma’ dawk li huma derivati skont l-NEDC, u t-tifsira tal-valuri kkawżati mill-fażijiet differenti tat-test.  
ID-DIRETTIVA META DAĦLET FIS-SEĦĦ?
Din ilha fis-seħħ mit-18 ta’ Jannar 2000 u kellha ssir liġi fil-pajjiżi tal-UE sat-18 ta’ Jannar 2001.
SFOND
Għal aktar informazzjoni, ara:It-tikkettar tal-karozzi  Testijiet ġodda u mtejba tal-emissjonijiet tal-karozzi se jsiru obbligatorji fl-1 ta’ Settembru — stqarrija għall-istampa (Kummissjoni Ewropea).  
TERMINI EWLENIN
Valuri kkombinati: valur derivat minn kombinazzjoni ta’ valur uffiċjali tal-konsum tal-karburanti u valur uffiċjali speċifiku tal-emissjonijiet tas-CO2.
DOKUMENT EWLIENI
Direttiva 1999/94/KE tal-Parlament Ewropew u tal-Kunsill tat-13 ta’ Diċembru 1999 relatata mad-disponibilità ta’ tagħrif għall-konsumatur dwar l-ekonomija tal-karburanti u emissjonijiet tas-CO2 rigward il-marketing ta’ karozzi tal-passiġġieri ġodda (ĠU L 12, 18.1.2000, pp. 16-23)
Emendi suċċessivi għad-Direttiva 1999/94/KE ġew inkorporati fid-dokument oriġinali. Din il-verżjoni konsolidata għandha valur dokumentarju biss.
DOKUMENTI RELATATI
Regolament tal-Kummissjoni (UE) 2017/1151 tal-1 ta’ Ġunju 2017 li jissupplimenta r-Regolament (KE) Nru 715/2007 tal-Parlament Ewropew u tal-Kunsill dwar l-approvazzjoni tat-tip ta’ vetturi bil-mutur fir-rigward tal-emissjonijiet ta’ vetturi ħfief għall-passiġġieri u ta’ vetturi kummerċjali (Euro 5 u Euro 6) u dwar l-aċċess għal informazzjoni dwar it-tiswija u l-manutenzjoni tal-vetturi, li jemenda d-Direttiva 2007/46/KE tal-Parlament Ewropew u tal-Kunsill, ir-Regolament tal-Kummissjoni (KE) Nru 692/2008 u r-Regolament tal-Kummissjoni (UE) Nru 1230/2012 u li jħassar ir-Regolament tal-Kummissjoni (KE) Nru 692/2008 (ĠU L 175, 7.7.2017, pp. 1-643)
Rakkomandazzjoni tal-Kummissjoni (UE) 2017/948 tal-31 ta’ Mejju 2017 dwar l-użu tal-valuri tal-konsum tal-fjuwil u tal-emissjonijiet tad-CO2 approvati għat-tip u mkejla skont il-Proċedura tat-Test Dinji Armonizzat għall-Vetturi Ħfief meta din l-informazzjoni tingħata lill-konsumaturi b’konformità mad-Direttiva 1999/94/KE tal-Parlament Ewropew u tal-Kunsill (ĠU L 142, 2.6.2017, pp. 100-103)
Rakkomandazzjoni tal-Kummissjoni 2003/217/KE tas-26 ta’ Marzu 2003 dwar l-applikazzjoni tal-mezzi ta’ dispożizzjonijiet tad-Direttiva 1999/94/KE li tikkonċerna l-materjal promozzjonali (ĠU L 82, 29.3.2003, pp. 33-34)
l-aħħar aġġornament 13.12.2017